**IZVOD**

**iz Odluke o visini turističke pristojbe po osobi i noćenju i visini godišnjeg paušalnog iznosa turističke pristojbe za općine i gradove na području Istarske županije za 2022 godinu** usvojene 14. prosinca 2020.godine

**za GRAD ROVINJ**

Temeljem Zakona o turističkoj pristojbi („Narodne novine“, br. 52/2019), čl. 1. stavka 2. Pravilnika o najnižem i najvišem iznosu turističke pristojbe („Narodne novine“, br. 71/2019) i članka 43. i 84. Statuta Istarske županije ("Službene novine Istarske županije" br. 10/09, 04/13, 16/16, 1/17, 2/17 i 2/18), Skupština Istarske županije na sjednici održanoj dana 14. prosinca 2020. godine, donosi

**ODLUKU**

o visini turističke pristojbe po osobi i noćenju i visini godišnjeg paušalnog iznosa turističke pristojbe za općine i gradove na području Istarske županije

Članak 1.

**Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost**

A) Za noćenje u smještajnom objektu u kojem se obavlja ugostiteljska djelatnost (po osobi) iznosi:

**GRAD ROVINJ**

|  |  |  |
| --- | --- | --- |
| **Noćenje u smještajnom objektu u kojem se obavlja ugostiteljska djelatnost po osobi** | | |
| Razdoblje | 01.04. do 30.09. | Ostalo razdoblje |
| Iznos turističke pristojbe | 10,00 HRK (1,33 EUR) | 7,00 HRK (0,93 EUR) |

B) Za noćenje u smještajnom objektu iz skupine Kampovi (Kampovi i Kamp odmorišta) (po osobi) iznosi:

GRAD ROVINJ

|  |  |  |
| --- | --- | --- |
| **Noćenje u smještajnom objektu iz skupine Kampovi (Kampovi i kamp odmorišta) po osobi** | | |
| Razdoblje | 01.04. do 30.09. | Ostalo razdoblje |
| Iznos turističke pristojbe | 8,00 HRK (1,06 EUR) | 5,00 HRK (0,66 EUR) |

Članak 2.

**Turistička pristojba za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu u godišnjem paušalnom iznosu**

GRAD ROVINJ

A) Po krevetu iznosi:

|  |  |  |
| --- | --- | --- |
|  | **Smještaj u domaćinstvu – po krevetu** (osnovni i pomoćni) | **Smještaj na obiteljskom poljoprivrednom gospodarstvu – po krevetu** (osnovni i pomoćni) |
| Godišnji paušalni iznos turističke pristojbe | 350,00 HRK (46,45 EUR) | 200,00 HRK (26,54 EUR) |

B) Za svaku smještajnu jedinicu iznosi:

|  |  |  |
| --- | --- | --- |
|  | **Smještaj u domaćinstvu u kampu i u objektu vrste kamp odmorište ili kamp odmorište** – robinzonski smještaj – za svaku smještajnu jedinicu | **Smještaj na obiteljskom poljoprivrednom gospodarstvu u kampu i u objektu vrste kamp odmorište ili kamp odmorište** – robinzonski smještaj – za svaku smještajnu jedinicu |
| Godišnji paušalni iznos turističke pristojbe | 500,00 HRK (66,36 EUR) | 250,00 HRK (33,18 EUR) |

Kapacitet, odnosno broj gostiju u objektu vrste kamp odmorište i kamp odmorište – robinzonski smještaj, određuje se prema broju gostiju koji mogu sigurno u njemu boraviti, ali do najviše deset smještajnih jedinica, odnosno 30 gostiju istodobno, u koje se ne ubrajaju djeca do 12 godina starosti, a koji kapacitet je utvrđen rješenjem nadležnog ureda o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu.

Članak 3.

Turistička pristojba koju vlasnik kuće, apartmana ili stana za odmor, plaća za sebe i članove uže obitelji u godišnjem paušalnom iznosu iznosi:

**GRAD ROVINJ**

|  |  |
| --- | --- |
|  | **Iznos turističke pristojbe** |
| Prvi član | 150,00 HRK (19,91 EUR) |
| Drugi član | 150,00 HRK (19,91 EUR) |
| Za svakog slijedećeg člana | 100,00 HRK (13,27 EUR) |

Najniži i najviši iznos turističke pristojbe koju plaća vlasnik kuće, apartmana ili stana za odmor za sebe i sve osobe koje noće u toj kući, apartmanu ili stanu za odmor koji turističku pristojbu plaćaju po svakom ostvarenom noćenju, određuje se u visini utvrđenoj u članku 1.za noćenja u smještajnom objektu u kojem se obavlja ugostiteljska djelatnost

Članak 4.

Ova Odluka stupa na snagu prvog dana od dana objave u "Službenim novinama Istarske županije", primjenjuje se od 1. siječnja do 31. prosinca 2022. godine.